text: Hold øje med forbruget - og spar
  17 januar 2011 kl. 13.36
  Der kan spares millioner i sportshaller
  Der er rigtig mange penge at spare i sports- og svømmehaller - hvis man holder øje med energiforbruget. 
  En ny undersøgelse fra Trekantområdet Danmark viser, at der hvert år kan spares 2,3 mio. kr. i trekantområdet. 
  Skift de gamle lysstofrør til energirigtige rør, hold øje med varme- og strømforbruget og udskift det gamle ventilationsanlæg - det er nogle af de gode råd fra Trekantområdet Danmark.
  Undersøgelsen viser også, at hallerne kan øge besparelsen ved at indstallere solfangere til opvarming af vand og solceller til levering af elektricitet.
  - Det er oplagt på grund af hallernes store flader, siger Udviklingskonsulent Jakob Lorenzen.
  